Echipa Teatrului Național Iași va marca Ziua Mondială a Teatrului și Ziua Unirii Basarabiei cu România pe scena Teatrului Național "Mihai Eminescu" din Chișinău.
Astfel, actorii ieșeni se vor afla, în perioada 27-28 martie, la Chișinău, în cadrul Turneului Unirii și vor vine în fața publicului din stânga Prutului cu două spectacole apreciate de spectatorii din Iași.
Este vorba despre spectacolul "Oameni singuratici" după Gerhart Hauptmann, montat de Florin Caracala, care este programat pe 27 martie și spectacolul "Memoria apei" de Shelagh Stephenson, în regia Irinei Popescu-Boieru, care va fi jucat pe 28 martie.
Menționăm că proiectul Turneului Unirii "Teatrul românesc București-Iași-Chișinău", este la a X-a ediție, fiind inițiat cu implicarea regretatului Ion Caramitru.
Prin urmare, anual, în ianuarie, cu prilejul Zilei Unirii Principatelor, Teatrul Național "Mihai Eminescu" din Chișinău vine în turneu la București și Iași, iar pe 27 martie, de Ziua Unirii Basarabiei cu România, cele două teatre naționale vin în turneul de răspuns la Chișinău.